**ZMLUVA** **O SKLADOVANÍ**

uzavretá podľa § 527 a nasl. zákona č. 513/1991 Zb. Obchodného zákonníka

(ďalej len „ObZ“)

medzi týmito zmluvnými stranami

**Skladovateľ:**   
Obchodné meno: ..............................

Sídlo: ..............................

IČO: ..............................

DIČ: ..............................

IČ DPH: ..............................

Číslo účtu: ..............................

Zapísaný v: ..............................

Za ktorého koná: ..............................

(ďalej aj len ***„skladovateľ“***)

a

**Ukladateľ:**   
Obchodné meno: ..............................

Sídlo: ..............................

IČO: ..............................

DIČ: ..............................

IČ DPH: ..............................

Zapísaný v: ..............................

Za ktorého koná: ..............................

(ďalej aj len  ***„ukladateľ“***)

(ďalej skladovateľ a ukladateľ spolu aj len ***„zmluvné strany“***)

**Čl. I.**

**Úvodné ustanovenia**

1. Skladovateľ je podnikateľom, ktorý má v predmete podnikania opatrovanie vecí za odplatu.
2. Ukladateľ je podnikateľom, ktorý má záujem odovzdať skladovateľovi vec uvedenú v čl. III tejto zmluvy za účelom, aby ju opatroval.

**Čl. II.**

**Predmet zmluvy**

1. Predmetom tejto zmluvy je záväzok skladovateľa prevziať od ukladateľa vec uvedenú v čl. III tejto zmluvy za účelom uloženia a opatrovania tejto veci a záväzok ukladateľa zaplatiť skladovateľovi za to odplatu podľa čl. V tejto zmluvy.

**Čl. III.**

**Predmet skladovania**

1. Predmetom skladovania podľa tejto zmluvy je nasledovná vec: ........................ (ďalej len “predmet skladovania”).

**Čl. IV**

**Trvanie zmluvy**

Zmluvné strany sa dohodli, že zmluva sa uzatvára na dobu určitú, a to od: ........., kedy zároveň dôjde k odovzdaniu predmetu skladovania na uskladnenie, až do: .........................

**Čl. V.**

**Skladné**

* + - 1. Zmluvné strany sa dohodli, že ukladateľ zaplatí skladovateľovi za opatrovanie veci skladné vo výške ................. eur (slovom: .......................eur), a to za každý mesiac trvania tejto zmluvy.
      2. Skladovateľ sa zaväzuje za účelom zaplatenia skladného podľa bodu 1 tohto článku zmluvy vystaviť ukladateľovi faktúru, a to najneskôr do 10. dňa kalendárneho mesiaca nasledujúceho po mesiaci, za ktorý sa skladovanie vykonalo.
      3. Ukladateľ sa zaväzuje zaplatiť skladovateľovi skladné uvedené v bode 1 tohto článku zmluvy vždy najneskôr do 25. dňa kalendárneho mesiaca nasledujúceho po mesiaci, za ktorý sa skladovanie vykonalo.
      4. V prípade, ak skladovateľ nepredloží ukladateľovi faktúru v lehote podľa bodu 2 tohto článku zmluvy, predlžuje sa doba, v ktorej je ukladateľ povinný zaplatiť skladovateľovi skladné podľa bodu 1 tohto článku zmluvy tak, že táto doba začína plynúť odo dňa dodatočného doručenia faktúry skladovateľom a končí sa uplynutím 15. dňa po doručení faktúry.
      5. Skladné podľa bodu 1 tohto článku zmluvy sa považuje za zaplatené dňom pripísania sumy na účet skladovateľa uvedený v záhlaví tejto zmluvy.

**Čl. VI.**

**Práva a povinnosti zmluvných strán**

1. Skladovateľ sa zaväzuje prevzatie predmetu skladovania písomne potvrdiť.
2. Skladovateľ je povinný uložiť predmet skladovania oddelene od ostatných skladovaných vecí s označením, že ide o veci ukladateľa.
3. Skladovateľ je povinný dať veci po prevzatí poistiť pre prípad poškodenia, straty, krádeže či živelnej pohromy. Náklady na poistenie nie sú zahrnuté v skladnom uvedenom v čl. V tejto zmluvy.
4. Ukladateľ má právo kontrolovať stav predmetu skladovania.
5. Ukladateľ má právo predmet skladovania vyzdvihnúť ešte pred uplynutím trvania zmluvy poľa čl. IV tejto zmluvy. Musí však predtým zaplatiť skladné poľa čl. V tejto zmluvy pripadajúce na celú dohodnutú dobu. Pred uplynutím dojednanej doby môže ukladateľ požiadať znovu o prevzatie veci na uskladnenie do konca tejto dojednanej doby a je povinný uhradiť skladovateľovi náklady s tým spojené.
6. Skladovateľ má na zabezpečenie svojich nárokov zo zmluvy o skladovaní zádržné právo na skladovaných veciach, dokiaľ sa u neho nachádzajú.

**Čl. VII.**

**Záverečné ustanovenia**

1. Zmluva nadobúda platnosť a účinnosť dňom jej podpisu oboma zmluvnými stranami.
2. Zmluva bola vypracovaná v dvoch vyhotoveniach, pričom každá zo zmluvných strán obdrží jeden rovnopis zmluvy.
3. Všetky dodatky a prílohy k zmluve sú platné výlučne v písomnej forme.
4. Vzťahy osobitne touto zmluvou neupravené sa riadia ustanoveniami Obchodného zákonníka a ostatnými všeobecne záväznými právnymi predpismi.
5. Zmluvné strany sa dohodli, že ak niektoré ustanovenie tejto zmluvy sa stane neplatným, ostatné ustanovenia tejto zmluvy zostávajú naďalej v platnosti, pričom za neplatné bude možné považovať len to ustanovenie, ktorého sa dôvod neplatnosti týka. V prípade neplatnosti ustanovenia sa zmluvné strany zaväzujú neplatné ustanovenie nahradiť novým, ktoré bude v súlade so všeobecne záväznými právnymi predpismi Slovenskej republiky a zároveň bude zodpovedať účelu tejto zmluvy.
6. Zmluvné strany prehlasujú, že ich prejavy vôle byť viazaní touto zmluvou sú slobodné, jasné, určité a zrozumiteľné. Zmluvná voľnosť oboch zmluvných strán nie je ničím obmedzená a zmluvu nepodpisujú v tiesni, v omyle, a ani za nápadne nevýhodných podmienok.
7. Zmluvné strany prehlasujú, že sú plne spôsobilé na uzavretie tejto zmluvy. Pred podpisom tejto zmluvy si ju prečítali, obsahu porozumeli a plne s ním súhlasia. Na znak svojej vôle byť viazaní touto zmluvou ju podpisujú.

V ......................., dňa ...................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Skladovateľ Ukladateľ